રાજકોટ: મહાનગરપાલિકાએ મહાત્મા ગાંધી જે વિદ્યાલયમાં અભ્યાસ કર્યો તે આલ્ફ્રેડ હાઇસ્કૂલમાં મહાત્મા ગાંધી અનુભૂતિ કેન્દ્ર બનાવી રહ્યું છે. અત્યંત આધુનિક કક્ષાના આ અનુભૂતિ કેન્દ્ર પાછળ રાજ્ય અને કેન્દ્ર સરકારના સહયોગથી 26 કરોડ રૂપિયાના ખર્ચે વિવિધ વિભાગો ઊભા કરવામાં આવ્યા છે. મહાત્મા ગાંધી અનુભૂતિ કેન્દ્રનું વડાપ્રધાનના હસ્તે ઉદઘાટન થાય તે માટે મહાનગરપાલિકાએ ઇચ્છા વ્યક્ત કરી છે અને આ માટે વડાપ્રધાન કાર્યાલય સાથે કોમ્યુનિકેશન કરવામાં આવી રહ્યું છે. તાજેતરમાં મહાનગરપાલિકાની સ્ટેન્ડિંગ કમિટીની બેઠકમાં મહાત્મા ગાંધી અનુભૂતિ કેન્દ્ર માટે વધારાના 10 કરોડનો ખર્ચ મંજૂર કરવામાં આવ્યો હતો.